Článok I - Všeobecné informácie

(1)  Názov a sídlo účtovnej jednotky a opis vykonávanej činnosti účtovnej jednotky  
        Poľnohospodárske družstvo Kvakovce, 094 02 Malá Domaša 109. 
Hlavná činnosť poľnohospodárskeho družstva je poľnohospodárska výroba – rastlinná, živočíšna a služby mechanizácie.

(2)  Dátum schválenia účtovnej závierky za bezprostredne predchádzajúce účtovné obdobie
        Účtovná závierka poľnohospodárskeho družstva za bezprostredne predchádzajúce účtovné  
obdobie bola schválená členskou schôdzou dňa 12. 3. 2015. 

(3)  Právny dôvod na zostavenie účtovnej závierky
        Účtovná závierka poľnohospodárskeho družstva zostavená k 31. decembru 2015 je zostavená ako riadna individuálna účtovná závierka podľa § 17 ods. 6 zákona č. 431/2002 Z. z. o účtovníctve v znení neskorších predpisov.

(5)  Priemerný prepočítaný počet zamestnancov účtovnej jednotky

Názov položky	Bežné účtovné obdobie	Bezprostredne predchádzajúce
účtovné obdobie	
Priemerný prepočítaný
počet zamestnancov	22	22	

Článok III - Informácie o prijatých postupoch

(1)  Splnenie predpokladu nepretržitej činnosti účtovnej jednotky
         Poľnohospodárske družstvo v roku 2015 zostavilo účtovnú závierku za predpokladu nepretržitého pokračovania vo svojej činnosti.

(2)  Aplikácia účtovných zásad a účtovných metód a zmeny účtovných zásad a účtovných metód
         Účtovné metódy a účtovné zásady boli aplikované v rámci platného zákona o účtovníctve.
Poľnohospodárske družstvo v roku 2015 nezmenilo účtovné zásady a účtovné metódy oproti  
bezprostredne predchádzajúcemu účtovnému obdobiu. 

(4)  Spôsob a určenie ocenenia majetku a záväzkov
       a) obstarávacia cena, vlastné náklady, menovitá hodnota, reálna hodnota, hodnota zistená metódou vlastného imania, aktivovanie úrokov tvoriacich súčasť ocenenia majetku a záväzkov,
        Majetok sa z časového hľadiska člení na dlhodobý majetok a krátkodobý majetok. Dlhodobý majetok je majetok, ktorého doba použiteľnosti, dohodnutá doba splatnosti alebo vyrovnania iným spôsobom pri vzniku účtovného prípadu je dlhšia ako jeden rok. Krátkodobý majetok je majetok, ktorého doba použiteľnosti, dohodnutá doba splatnosti alebo vyrovnania iným spôsobom pri vzniku účtovného prípadu je najviac jeden rok. Záväzky účtovnej jednotky sa
z časového hľadiska členia na dlhodobé záväzky a krátkodobé záväzky. Dlhodobý záväzok je záväzok, ktorého dohodnutá doba splatnosti alebo vyrovnania iným spôsobom pri vzniku účtovného prípadu je dlhšia ako jeden rok. Krátkodobý záväzok je záväzok, ktorého dohodnutá doba splatnosti alebo vyrovnania iným spôsobom pri vzniku účtovného prípadu je najviac jeden rok. Dlhodobý nehmotný majetok, dlhodobý hmotný majetok a dlhodobý finančný majetok obstaraný kúpou sa oceňuje obstarávacou cenou, ktorá zahŕňa cenu obstarania a náklady súvisiace s obstaraním. Dlhodobý nehmotný majetok a dlhodobý hmotný majetok vytvorený vlastnou činnosťou sa oceňuje vlastnými nákladmi. Vlastnými nákladmi sú všetky priame náklady vynaložené na výrobu alebo inú činnosť. Zásoby obstarané kúpou sa oceňujú  obstarávacou cenou, ktorá zahŕňa cenu obstarania a náklady súvisiace s obstaraním. Zásoby vytvorené  vlastnou činnosťou sa oceňujú vlastnými nákladmi. Vlastnými nákladmi sú všetky priame náklady vynaložené na výrobu alebo inú činnosť. Pohľadávky pri ich vzniku sa oceňovali menovitou hodnotou. Postúpené pohľadávky sa oceňujú obstarávacou cenou vrátane nákladov súvisiacich s obstaraním. Pohľadávky s dobou splatnosti odo dňa, ku ktorému sa zostavuje účtovná závierka viac ako 12 mesiacov sú dlhodobé a pohľadávky s dobou splatnosti odo dňa,
ku ktorému sa zostavuje účtovná závierka menej ako 12 mesiacov sa vykazujú ako krátkodobé. Peňažné prostriedky a peňažné ekvivalenty sa oceňujú menovitou hodnotou. Peňažné prostriedky zahŕňajú peňažnú hotovosť, bežné bankové účty a termínový vklad. Ostatný krátkodobý finančný majetok poľnohospodárske družstvo nevlastní.
Poľnohospodárske družstvo v roku 2015 obstaralo kúpou poľnohospodársky stroj, pozemky, dospelé zvieratá a z vlastného chovu aktivovalo zvieratá. Zásoby členilo na nakupovaný materiál a tovar na sklade a na zásoby vlastnej výroby, a to na nedokončenú výrobu, výrobky rastlinnej a živočíšnej výroby a zvieratá. Pri účtovaní zásob sa postupovalo podľa postupov účtovania spôsobom A účtovania zásob. 

       b) určenie odhadu zníženia hodnoty majetku a tvorba opravnej položky k majetku,
          Opravná položka sa tvorí na základe zásady opatrnosti, ak je opodstatnené predpokladať, že nastalo zníženie hodnoty majetku oproti jeho oceneniu v účtovníctve. Predpoklad zníženia hodnoty majetku je opodstatnený, ak nastala skutočnosť, ktorá je dôvodom na odhad zníženia budúcich ekonomických úžitkov z tohto majetku. Opravná položka sa účtuje v sume opodstatneného predpokladu zníženia hodnoty majetku oproti jeho oceneniu v účtovníctve. Zníženie ocenenia pohľadávok prostredníctvom tvorby opravných položiek sa tvorí k pochybným pohľadávkam a nevymožiteľným pohľadávkam. Opravná položka na pohľadávky z obchodného styku sa vytvára vtedy, ak existuje objektívny dôkaz, že družstvo nebude schopné zinkasovať všetky dlžné čiastky podľa pôvodných podmienok pohľadávok. Významné finančné problémy dlžníka, pravdepodobnosť, že dlžník vstúpi do konkurzu, platobná neschopnosť alebo omeškanie platieb sa považujú za indikátory toho, že pohľadávka z obchodného styku je znehodnotená. 
V roku 2015 poľnohospodárske družstvo v dôsledku ex offo výmazu zrušilo opravnú položku k podielom v spoločnosti AGROCHEM Vranov, zúčtovanú v roku 2005 v dôsledku zníženia reálnej hodnoty podielov na účty 414–Oceňovacie rozdiely z precenenia majetku a záväzkov a
096–Opravné položky k dlhodobému finančnému majetku a následne bol zaúčtovaný aj úbytok podielu. Opravné položky k zvieratám sa tvoria pri kŕdli sliepok určených na znášanie konzumných vajec počas produkčného cyklu do času jeho vyradenia. Vytvorila sa aj opravná položka vo výške 30% k pohľadávke spoločnosti JANES Medzilaborce, z dôvodu uplynutia doby splatnosti dlhšej ako 720 dní. 

       c) určenie ocenenia záväzkov, stanovenie odhadu ocenenia rezerv,
         Záväzky pri ich vzniku sa oceňujú menovitou hodnotou a pri ich prevzatí sa oceňujú obstarávacou cenou. Rezerva sa tvorí na základe zásady opatrnosti na riziká a straty. Rezerva je záväzok predstavujúci existujúcu povinnosť účtovnej jednotky, ktorá vznikla z minulých udalostí, je pravdepodobné, že v budúcnosti zníži ekonomické úžitky účtovnej jednotky, pričom ak nie je známa presná výška tohto záväzku, ocení sa odhadom v sume dostatočnej na splnenie existujúcej povinnosti ku dňu, ku ktorému sa zostavuje účtovná závierka pri zohľadnení rizík a neistôt. Záväzok s určitým časovým vymedzením a určitou výškou sa neúčtuje na účte rezerv, ale 
na príslušnom účte záväzku. 
Poľnohospodárske družstvo v roku 2015 záväzky pri ich vzniku oceňovalo menovitou hodnotou. 
Záväzky pri ich prevzatí sa oceňujú obstarávacou cenou. Daň z prijatých úrokov na bankový účet
a daň z príjmu sa účtovala na splatnú daň z príjmov z bežnej činnosti. Odložené dane z príjmov,
ktoré vznikli z rozdielu účtovných a daňových odpisov a z rozdielu rozpustenia investičnej dotácie v pomernej časti v súvislosti s účtovnými a daňovými odpismi sa odúčtovali opačným zápisom ako tvorba z dôvodu, zrušenia povinnosti účtovnej jednotky pokračovať v účtovaní o odloženej dani z príjmov ak jej zanikla povinnosť overenia účtovnej závierky audítorom. Rezervy sa vytvárajú 
na nevyčerpané dovolenky vrátane sociálneho poistenia. Rezerva na mzdy a platy za dovolenku
sa vytvára ku dňu, ku ktorému sa zostavuje účtovná závierka na náhradu mzdy za nevyčerpanú dovolenku zamestnancami za uplynulé účtovné obdobie. Rezerva sa vytvára vo výške hrubých miezd  podľa predpokladanej výšky nároku zamestnancov v čase čerpania dovolenky. Od budúceho účtovného obdobia sa nepredpokladá zvyšovanie miezd, a preto sa rezerva vypočíta na základe priemernej mzdy zamestnanca a počtu dní nevyčerpanej dovolenky. Sociálny fond sa tvorí vo výške 0,6%  zo základu  hrubých miezd  zúčtovaných zamestnancom na výplatu v súlade so zákonom o sociálnom fonde. 

       g) tvorba odpisového plánu pre dlhodobý majetok
         Dlhodobý nehmotný majetok a dlhodobý hmotný majetok sa odpisuje na základe odpisového plánu nepriamo prostredníctvom účtovných odpisov. Zostatková hodnota sa zisťuje pomocou oprávok k dlhodobému nehmotnému majetku a dlhodobého hmotnému majetku. 
Poľnohospodárske družstvo v roku 2015 stanovilo interným predpisom pravidlá pre účtovanie dlhodobého majetku takto: Nehmotný majetok, ktorého ocenenie sa rovná 2 400 € alebo je nižšie sa účtuje na účet 518 – Ostatné služby. Nehmotný majetok  v ocenení vyššom ako 2 400 €, sa považuje za dlhodobý nehmotný majetok. Hmotný majetok, ktorého ocenenie sa rovná 1 700 € alebo je nižšie sa účtuje na ťarchu účtu zásob. Hmotný majetok  v ocenení vyššom ako 1 700 €,
sa považuje za dlhodobý hmotný majetok. Technické zhodnotenie dlhodobého hmotného majetku nie je technickým zhodnotením, ak neprevyšuje  úhrne za účtovné obdobie sumu 1 700 €.
Pre bežné účtovné obdobie je stanovený odpisový plán pre dlhodobý majetok, ktorý obsahuje dobu odpisovania, sadzby odpisov a odpisové metódy. Odpisy dlhodobého majetku sú stanovené podľa predpokladanej doby jeho používania a predpokladaného priebehu jeho opotrebenia. Odpisovať sa začína v mesiaci zaradenia dlhodobého majetku do používania. 
     
      h) poskytnuté dotácie 
         Dotácie sú poskytované zo štátneho rozpočtu alebo z prostriedkov Európskej únie podľa osobitného predpisu. V účtovníctve sa dotácie účtujú priamo v prospech účtu výnosov alebo
v prospech účtu 384 – Výnosy budúcich období. Suma dotácie sa účtuje do výnosov systematicky v období zodpovedajúcemu vecnému a časovému súladu účtovania súvisiacich nákladov. Dotácia na majetok spojená s kúpou, zhotovením alebo inou formou nadobudnutia majetku alebo technického zhodnotenia dlhodobého majetku, vrátane doplňujúcich podmienok, napríklad umiestnenia majetku, obdobia počas ktorého má byť majetok držaný, sa účtuje na ťarchu účtu
384 – Výnosy budúcich období pri odpisovanom dlhodobom majetku so súvzťažným zápisom
v prospech účtu 648 – Ostatné výnosy z hospodárskej činnosti systematicky a racionálne počas doby použiteľnosti majetku, kedy vznikajú súvisiace náklady, napríklad pripadajúca výška
nákladov na odpisy, náklady na zostatkovú hodnotu pri vyradení majetku z účtovníctva. 
Poľnohospodárskemu družstvu v roku 2015 boli poskytnuté prevádzkové a ostatné dotácie. Poskytnutú investičnú dotáciu z predošlých rokoch rozpúšťa do výnosov. Výnosy vykazuje 
vo výške, ktorá je vo vecnej a časovej súvislosti so zaúčtovanými odpismi z dlhodobého hmotného majetku, na ktorý bola dotácia poskytnutá a pomernej časti dotácie t.j. podielu dotácie z obstarávacej ceny majetku v percentách.